
1. JAUTĀJUMS
Par CO₂ sensoru uzstādīšanu regulējamās telpās:
Lūdzam Pasūtītāju precizēt tehniskās specifikācijas prasību par CO₂ sensoru uzstādīšanu regulējamās telpās. Ņemot vērā, ka projekta galvenais mērķis ir nodrošināt ēku apkures vadību, siltummezglu optimizāciju un siltumenerģijas ietaupījumu, lūdzam izvērtēt iespēju noteikt CO₂ mērīšanu kā papildus, nevis obligātu prasību apkures regulēšanas funkcionalitātes nodrošināšanai. Apkures vadībai primāri nepieciešamie dati ir telpas temperatūra, telpas noslodze/klātbūtne, telpu lietošanas grafiki, āra gaisa temperatūra, meteoroloģiskā prognoze, siltummezgla darbības parametri un siltumenerģijas patēriņa dati. CO₂ dati var būt izmantojami telpu gaisa kvalitātes monitoringam, analītikai vai ventilācijas novērtēšanai, taču tie nav obligāts priekšnosacījums radiatoru regulatoru vai siltummezgla apkures vadībai. Papildus vēršam uzmanību, ka projektā iekļautajās izglītības iestādēs, tostarp skolās, CO₂ monitoringa sensori lielā daļā telpu jau ir uzstādīti. Ņemot vērā, ka skolu ēkas veido būtisku daļu no projekta kopējā apjoma un aptver ievērojamu daļu regulējamo telpu platības, prasība uzstādīt jaunus CO₂ sensorus katrā regulējamā telpā varētu radīt esošās infrastruktūras dublēšanu un nepamatoti palielināt projekta izmaksas.
Lūdzam precizēt, vai Pasūtītājs pieļauj šādu risinājumu:
1. CO₂ sensors nav obligāti uzstādāms katrā regulējamā telpā;
2. ja telpā jau ir uzstādīts CO₂ sensors un dati ir pieejami, jaunā vadības sistēma drīkst izmantot esošos CO₂ datus;
3. ja konkrētā telpā CO₂ mērījumi Pasūtītājam ir nepieciešami, tie tiek paredzēti tikai attiecīgajās telpās, nevis automātiski visās regulējamajās telpās;
4. apkures vadības algoritms drīkst tikt balstīts uz temperatūras, klātbūtnes/noslodzes, lietošanas grafiku, āra laika apstākļu, siltummezgla darbības parametru un patēriņa datiem, neparedzot CO₂ kā obligātu vadības parametru.
Lūdzam attiecīgi precizēt tehnisko specifikāciju, nosakot, ka CO₂ mērīšana ir papildus funkcionalitāte vai esošās infrastruktūras izmantošanas iespēja, nevis obligāta prasība katrai regulējamai telpai.

2. JAUTĀJUMS
Par bezvadu radio komunikācijas protokoliem un atvērtajiem standartiem: 
Lūdzam Pasūtītāju precizēt tehniskās specifikācijas prasības attiecībā uz bezvadu radio komunikācijas protokoliem, kas izmantojami radiatoru regulatoriem, telpas sensoriem un citām bezvadu iekārtām. Tehniskajā specifikācijā ir norādīts, ka radiatora regulatoram un telpas sensoram jānodrošina bezvadu darbība koplietošanas radiofrekvenču joslās vai kanālos, frekvenču diapazonā, kas atbilst Eiropas Savienības normatīvajiem aktiem. Vienlaikus pie ēkas centrālās vadības moduļa ir norāde par iespēju pievienot paplašinājuma moduļus, kas savietojami ar ēkā jau uzstādītajām iekārtām radio tīklā 869.4–869.65 MHz. Lai nodrošinātu tehnoloģisko neitralitāti, konkurenci, savietojamību un izvairītos no piesaistes vienam konkrētam ražotājam vai slēgtai ekosistēmai, lūdzam precizēt, vai bezvadu iekārtu komunikācijai ir pieļaujams izmantot standartizētus un atvērtus radio komunikācijas protokolus, piemēram, LoRaWAN EU868 vai citus Eiropas Savienībā atļautās koplietošanas radiofrekvenču joslās strādājošus standartus, ja tie nodrošina prasīto funkcionalitāti, drošu datu pārraidi, ierīču uzraudzību un vadību. Lūdzam precizēt, vai Pasūtītājs pieprasa konkrēta ražotāja slēgta radio protokola izmantošanu, vai arī pretendenti drīkst piedāvāt līdzvērtīgu risinājumu, kas balstīts uz atvērtu, dokumentētu un plaši izmantotu komunikācijas standartu. Lūdzam tehniskajā specifikācijā precizēt, ka:
1. nav obligāti jāizmanto konkrēta ražotāja slēgts radio protokols;
2. ir pieļaujami atvērtos standartos balstīti bezvadu risinājumi, tostarp LoRaWAN EU868 vai līdzvērtīgi risinājumi;
3. pretendentam jānodrošina datu apmaiņas apraksts, API vai cita dokumentēta integrācijas iespēja ar vadības sistēmu;
4. iekārtu frekvenču diapazonam jāatbilst Eiropas Savienības normatīvajiem aktiem, bet konkrēta slēgta protokola izmantošana nav obligāta, ja tiek nodrošināta tehniskajā specifikācijā prasītā funkcionalitāte.
Šāds precizējums ļautu pretendentiem piedāvāt funkcionāli līdzvērtīgus, drošus un ilgtspējīgus risinājumus, vienlaikus nodrošinot plašāku konkurenci un samazinot Pasūtītāja risku tikt piesaistītam vienai slēgtai tehnoloģiskai ekosistēmai.

ATBILDE:
Iepirkuma komisija veiks grozījumus dokumentācijā, atbilstoši 
Lūdzu sekojiet līdzi informācijai.
			                                                                           
Iepirkuma komisijas priekšsēdētājs                         		                               Mikus DZENIS

